Team Rynkeby savnar á hvørjum ári fólk at súkkla til París fyri at savna inn pengar til børn við krabbameini. Luttakararnir hjá Team Rynkeby rinda sjálvir útreiðslurnar fyri egna luttøku, so sum súkklu, klæði, ferð og uppihald. Tískil fer allur stuðulin til Team Rynkeby Føroyar óskerdur til krabbameinsrakt børn. Í ávísum førum kann stuðul latast til annað samfelagsgagnligt virksemi.